Publication: Magyar Közlöny
Issue: MK-1999-106 (Year: 1999, Number: 106)
Era: 1990-2004
Section: okokat a Büntető Törvénykönyvről szóló 1978. évi IV. törvény (a továbbiakban: Btk.) 32. §-a határozza meg, „e)”
Paragraph Index: 597

b) kábítószer fogyasztásával összefüggő — kétévi szabadságvesztésnél nem súlyosabban büntetendő — bűncselekményt követett el; feltéve, hogy az elsőfokú ítélet meghozataláig okirattal igazolja, hogy legalább hat hónapig folyamatos, kábítószerfüggőséget megelőző vagy gyógyító kezelésben részesült.” Ennek megfelelően a Be. 1999. február 28. napjáig hatályos 137. § (2) bekezdése a következőképp rendelkezett: „Ha a Btk. 282/A. §-ának a) és b) pontjában meghatározott okból a nyomozás megszüntetésének lehet helye, a kábítószerélvező gyanúsítottal szemben indított nyomozást, egy ízben, egy évi időtartamra fel kell függeszteni, ha a gyanúsított vállalja a folyamatos gyógykezelést. Az eljárást folytatni kell, ha a gyanúsított okirattal nem igazolja, hogy a felfüggesztéstől számított egy éven belül legalább hat hónapig tartó folyamatos gyógykezelésben vett részt.” III. rész HATÁROZATOK 1999/106. szám A Be. 1999. február 28. napjáig hatályos 169. §-ának (5) bekezdése szerint: „A kábítószerélvező vádlottal szemben, ha a Btk. 282/A. §-ának a) és b) pontjában meghatározott okból az eljárás megszüntetésének lehet helye — amennyiben a nyomozást ebből a célból a 137. § (2) bekezdése alapján nem függesztették fel — az első fokú bíróság az eljárást egy ízben, egy évre felfüggeszti, ha a vádlott vállalja a folyamatos gyógykezelést. Az eljárást folytatni kell, ha a vádlott okirattal nem igazolja, hogy a felfüggesztéstől számított egy éven belül legalább hat hónapig tartó folyamatos gyógykezelésben vett részt.” A büntető jogszabályok módosításáról szóló 1998. évi LXXXVII. törvény 63. §-a a Btk. 282/A. § helyébe új rendelkezéseket iktatott. Jelen vizsgálat szempontjából a Btk. 282/A. §-ának (5) és (6) bekezdése releváns. Ezek szerint: „(5) Az a kábítószerfüggő személy, aki a hatósági előírások megszegésével

Source: https://magyarkozlony.hu/hivatalos-lapok/4177df3de57542a8442292dcc16bc2f07980889a/dokumentumok/d17923cfc9b8df4fd93a7f36ab86aa7f6dcc4715/letoltes